Na osnovu člana 121. Zakona o visokom obrazovanju ("Službene novine Kantona Sarajevo" broj 36/22), člana 201. Statuta Univerziteta u Sarajevu, Odlukom o usvajanju dinamičkog plana potreba za raspisivanjem konkursa za izbor u zvanje broj: 01-6995/22-1 od 18.11.2022.godine i Dinamičkim planom potreba za raspisivanje konkursa za izbor u zvanje na Univerzitet u Sarajevu – Elektrotehničkom fakultetu u studijskoj 2022/2023. i Odlukom o usvajanju dopune Dinamičkog plana potreba za raspisivanje konkursa za izbor u zvanje broj: 01-339-4/23; 01-964/23 i Dopunom dinamičkog plana potreba za izbor u zvanje broj: 01-339-4-1/23 od 06.02.2023. godine i 01-964-1/23 od 03.04.2023. godine na Univerzitet u Sarajevu – Elektrotehničkom fakultetu u studijskoj 2022/2023. godini, Odluke Vijeća Univerziteta u Sarajevu – Elektrotehničkog fakulteta broj: 01-2210/23 od 03.07.2023.godine i saglasnosti Senata Univerziteta u Sarajevu broj: 01-13-22/23 od 19.07.2023. godine,  raspisuje se

**K O N K U R S**

**za izbor akademskog osoblja - saradnika**

I - Za izbor **akademskog osoblja - saradnika u zvanje viši asistent i to:**

**1. Na naučnu oblast „Automatika i elektronika“ ….....................1 izvršilac (radni odnos na određeno vrijeme sa punim radnim vremenom)**

**II - Uslovi konkursa:**

            Pored opštih uslova propisanih Zakonom o radu, potrebno je da kandidat ispunjava uvjete utvrđene članom 96. Zakona o visokom obrazovanju ("Službene novine Kantona Sarajevo" broj 33/17,35/20,40/20,39/21) i članom 194. Statuta Univerziteta u Sarajevu:

viši asistent: stepen drugog ciklusa studija (magisterij) odnosno integrisani ciklus studija, proveden izborni period

u zvanju asistenta;

**Napomena:** U skladu sa članom 176. Zakona o visokom obrazovanju ("Službene novine Kantona Sarajevo" broj: 36/22): *''svi članovi akademskog osoblja koji su izabrani u akademsko zvanje prema odredbama zakona koji prestaje da važi stupanjem na snagu ovog zakona zadržavaju pravo da budu izabrani u isto ili više akademsko zvanje prema uslovima propisanim ranijim zakonom''*, odnosno kandidati koji nemaju izbor u naučno-nastavno zvanje prema ranije važećem zakonu ("Službene novine Kantona Sarajevo" broj 33/17,35/20,40/20,39/21) treba da ispunjavaju uslove u skladu sa članom 112. Zakona o visokom obrazovanju ("Službene novine Kantona Sarajevo" broj 36/22):

viši asistent: završen drugi ciklus studija ili njegov ekvivalent s najmanje 300 ECTS, 8 ili 3,5 ili VII stepen studija po predbolonjskom sistemu studija s najnižom prosječnom ocjenom 8;

Uz prijavu na konkurs za izbor akademskog osoblja u saradničko zvanje zainteresovani kandidati prilažu dokaze da ispunjavaju minimalne uvjete za izbor u zvanje:

* biografiju (CV), u elektronskoj i štampanoj varijanti;
* ovjerenu kopiju diplome i dodatak diplomi o završenom prvom i drugom ciklusu studija (magisteriju) odnosno integrisanom studiju,
* kandidati koji su u inostranstvu stekli diplomu, prilažu nostrificiranu diplomu ili rješenje.
* potvrdu o provedenom najmanje jednom izbornom periodu u zvanju asistent (odnosi se na kandidate koji apliciraju po uslovima za izbor prema uslovima propisanim ranijim zakonom);
* uvjerenje o prosjeku ocjena sa studija (odnosi se na kandidate koji apliciraju u skladu sa uslovima utvrđenim članom 112. Zakona o visokom obrazovanju ("Službene novine Kantona Sarajevo" broj 36/22)).

Kandidati su obavezni u prijavi naznačiti akademsko zvanje za koju se prijavljuju.

III - Prijave sa potrebnom dokumentacijom se podnose lično ili putem pošte na adresu:

Univerzitet u Sarajevu – Elektrotehnički fakultet, Zmaja od Bosne bb, 71000 Sarajevo **(sa naznakom *''za Konkurs za izbor akademskog osoblja –saradnika na naučnu oblast Automatika i elektonika'')***

Uslovi za izbor kandidata u naučnonastavna zvanja utvrđeni su članom 96. Zakona o visokom obrazovanju ("Službene novine Kantona Sarajevo" broj 33/17,35/20,40/20,39/21), članom 112. Zakona o visokom obrazovanju ("Službene novine Kantona Sarajevo" broj 36/22) i članom 194. Statuta Univerziteta u Sarajevu. Konkurs ostaje otvoren 15 (petnaest) dana od dana objavljivanja. Nepotpune i neblagovremene prijave neće se razmatrati. Priložena dokumentacija po Konkursu neće se vraćati kandidatima.

Kontakt osoba: Aida Sarajlić Ovčina, tel.: 033250706.